6. ΝΟΜΟΣ υπ' αριθ. 24 της 9/13 Νοεμ. 1944 Περί προσωρινής απολύσεως καταδίκων. Άρθρον 1 1.Απολύονται προσωρινώς των φυλακών υπό όρον, κατά τα κατωτέτω οριζόμενα, οι κατά την ισχύν του παρόντος νόμου εκτίοντες ποινήν στερητικήν της ελευθερίας, άμα τη εκτίσει του ενός τρίτου της εκτιομένης ποινής. Οι εκτίοντες ποινήν ισοβίων δεσμών απολύονται άμα τη εκτίσει οκτώ ετών. 2.Της κατά την προηγουμένην παράγραφον απολύσεως εξαιρούνται οι εκτίοντες ποινήν εγκληματικήν δι' οιονδήποτε αδίκημα ή οι εκτίοντες ποινήν επανορθωτικήν επί κλοπή, απάτη, ιδιοποιήσει, εκβιάσει, παραχαράξει, κιβδηλεία, παραβάσει των νόμων ΓΩΛΣΤ' περί ζωοκλοπής και ζωοκτονίας και 5539 περί μονοπωλίου των ναρκωτικών φαρμάκων και του ελέγχου αυτών, ως και επί νοθεία τροφίμων, φαρμάκων ή άλλων αντικειμένων χρησίμων δια τας βιοτικάς ανάγκας, εφ' όσον πάντες οι ανωτέρω, εντός της τριετίας, ήτις προηγήθη της διαπράξεως του αδικήματος δι' ο επεβλήθη η εκτιομένη ποινή, έχουσι καταδικασθή εις ποινήν εγκληματικήν ή ποινήν επανορθωτικήν επί τινι των ανωτέρω αδικημάτων. Εις την τριετίαν ταύτην δεν υπολογίζεται το χρονικόν διάστημα καθ' ο διετέλεσαν τυχόν κρατούμενοι εν φυλακαίς. Σελίς 170 Άρθρον 2 1.Εις τα διατάξεις του προηγουμένου άρθρου περιλαμβάνονται και οι καθ' οιονδήποτε τρόπον μέχρι της ισχυός του παρόντος νόμου αποδράσαντες ή οπωσδήποτε μη νομίμως απελευθερωθέντες εκ των φυλακών του Κράτους κατάδικοι, εφ' όσον ήθελον αυθορμήτως εμφανισθή ενώπιον της εισαγγελικής ή της αστυνομικής αρχής του τόπου της διαμονής των, εντός είκοσι ημερών από της ισχύος του παρόντος. Οι εκ των αποδρασάντων καταδίκων συλλαμβανόμενοι, έστω και εντός της ανωτέρω προθεσμίας ως και οι ήδη συλληφθέντες δεν υπάγονται εις τας ευεργετικάς διατάξεις του παρόντος νόμου. 2.Οι περί ων η προηγουμένη παράγραφος κατάδικοι, οίτινες ήθελον εμφανισθή αυθορμήτως εντός της ανωτέρω προθεσμίας, απαλλάσσονται της δια την γενομένην απόδρασιν ποινικής ευθύνης, διατηρουμένης μόνον της ευθύνης αυτών δι’ άλλας αξιοποίνους πράξεις διαπραχθείσης κατά την απόδρασιν. 3.Αι αστυνομικαί αρχαί συλλαμβάνουσαι τους εκ των φυλακών αποδράσαντες ή μη νομίμως απελευθερωθέντας, είτε δεχόμεναι τους εκ τούτων αυθορμήτως παρουσιαζομένους, προσάγουν τούτους το ταχύτερον ενώπιον του εισαγγελέως της περιφερείας των, όστις μεριμνά δια την εγκάθειρξιν αυτών εις την πλησιεστέραν φυλακήν. Περί ενός εκάστου των ανωτέρω συντάσσσεται παρά του εισαγγελέως έκθεσις εν τη οποία, πλην των στοιχείων ταυτότητος και της καταδίκης καθορίζεται εάν πρόκειται περί αυθορμήτου προσελεύσεως ή συλλήψεως, η φυλακή εις ην ανήκουσιν, η εκτιομένη ποινή ή πάσα άλλη αιτία της κρατήσεώς των. Της εν λόγω εκθέσεως έν αντίγραφον υποβάλλεται εις το Υπουργείον της Δικαιοσύνης και έτερον αποστέλλεται εις την φυλακήν εις ην παρηγγέλθη η εγκάθειρξις. 4.Δια τους προ της ισχύος του παρόντος νόμου παρουσιασθέντας, το γεγονός της αυθορμήτου προσελεύσεως δύναται να πιστοποιηθή παρ' οιασδήποτε δικαστικής, αστυνομικής ή σωφρονιστικής υπηρεσίας. 9.Γ.β.5-6 Προσωρινή απόλυση Άρθρον 3 Εάν οι κατά τα προηγούμενα άρθρα απολυθέντες υποπέσωσιν εντός πενταετίας από της απολύσεώς των εις νέον αδίκημα και καταδικασθώσιν εις ποινήν στερητικήν της ελευθερίας ανωτέραν των τριών μηνών, εκτίουσιν αθροιστικώς μετά την λήξιν της νέας ποινής και ολόκληρον το υπόλοιπον της ποινής δι' ην έτυχον προσωρινής απολύσεως κατά τας διατάξεις του παρόντος νόμου, άλλως θεωρείται η ποινή των ως αποτιθείσα. Αι υπό του παρόντος άρθρου προβλεπόμεναι συνέπειαι δεν επέρχονται και η ποινή θεωρείται ως αποτιθείσα εάν το νέον αδίκημα διεπράχθη εξ αμελείας. Άρθρον 4 1.Οι κατά τόπους Εισαγγελείς των Πλημμελειοδικών παραγγέλουσι την άμεσον αποφυλάκισιν των εν ταις φυλακαίς της περιφερείας των κρατουμένων, των υπαγομένων εις τας διατάξεις του παρόντος νόμου. Προκειμένου περί των ποινών κρατήσεως αρμόδιαι προς τούτο είναι αι αστυνομικαί αρχαί, εφ' όσον εκτίονται εις αστυνομικά κρατητήρια ή οι διευθυνταί των φυλακών εν αις τυχόν εκτίονται αι ποιναί κρατήσεως. 2.Οι διευθυνταί ή οι διευθύνοντες τας φύλακας εν αις κρατούνται οι απολυόμενοι ή αι αστυνομικαί αρχαί προκειμένου περί των εκτιόντων ποινάς εν τοις αστυνομικοίς κρατητηρίοις, οφείλουσι να ανακοινώσωσι την επί τη βάσει του παρόντος νόμου γενομένην απόλυσιν προς τας αρμοδίας υπηρεσίας τηρήσεως ποινικού μητρώου, ίνα αναγράψωσι αύται την μεταβολήν εις τα παρ' αυτών τηρούμενα βιβλία ποινικής καταστάσεως. Άρθρον 5 1.Οι απολυόμενοι βάσει του παρόντος νόμου δεν υπόκεινται εις προσωπικήν κράτησιν, εις ην περίπτωσιν υπέχουσι τοιαύτην, επί έτος από της απολύσεώς των δια την είσπραξιν των επιβληθέντων αυτοίς δια των καταδικαστικών αποφάσεων δικαστικών εξόδων, τελών, προστίμων και χρηματικών ποινών. 2.Οι απολυόμενοι βάσει του παρόντος νόμου δεν υπόκεινται και εις έκτισιν ποινής εκτοπισμού επιβληθείσης δια της αυτής αποφάσεως. Άρθρον 6 Η διάταξις του άρθρου 2 παράγραφος 2 του παρόντος νόμου έχει εφαρμογήν και δια τους αποδράσαντας υποδίκους εφ' όσον ήθελον αυθορμήτως προσέλθη εντός της αυτής προθεσμίας. Άρθρον 7 Η ισχύς του παρόντος νόμου άρχεται από της δημοσιεύσεώς αυτού εις την Εφημερίδα της Κυβερνήσεως. Για την προσωρινή απόλυση βλ. και άρθρ. 4 Νόμ. 2207/1994, (ΦΕΚ Α' 65), τόμ. 8 σελ. 84,254. (Αντί για τη σελ. 171) Σελ. 171(α) Τεύχος 1180 - Σελ. 111 Προσωρινή απόλυση 9.Γ.β.6